cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1561
title: กรอบงานสำหรับการระบุผลกระทบต่อการเปลี่ยนแปลงและผลกระทบต่อเนื่องในการเปลี่ยนแปลงความต้องการ

description: วิทยานิพนธ์นี้นำเสนอกรอบงานและเครื่องมือสำหรับการระบุผลกระทบและผลกระทบต่อเนื่องในส่วนประกอบของแบบจำลองการวิเคราะห์และออกแบบซอฟต์แวร์ ที่เป็นผลจากการเปลี่ยนแปลงความต้องการ โดยใช้แผนภาพยูสเคส แผนภาพคลาส และแผนภาพลำดับของยูเอ็ม-แอลในการแสดงแบบจำลองซอฟต์แวร์ทั้งสอง ซึ่งการระบุผลกระทบนี้มีประโยชน์แก่ผู้จัดการโครงการและนักวิเคราะห์ระบบในการประเมินผลกระทบที่จะเกิดขึ้นจากการเปลี่ยนแปลงความต้องการ รวมทั้งช่วยสนับสนุนการดำเนินการแก้ไขซอฟต์แวร์ของนักพัฒนาให้มีความครบถ้วนยิ่งขึ้น ในการนี้ผู้วิจัยใช้แนวความคิดด้านการจำแนกประเภทการเปลี่ยนแปลงของแบบจำลองซอฟต์แวร์ในขั้นตอนการวิเคราะห์และออกแบบซอฟต์แวร์ เพื่อการกำหนดรูปแบบของการเปลี่ยนแปลง ซึ่งแนวคิดดังกล่าวได้จากการประยุกต์และเพิ่มเติมจากการจำแนกประเภทการเปลี่ยนแปลงที่เกิดขึ้นในมุมมองรหัสต้นฉบับที่มีผู้วิจัยไว้อยู่แล้ว นอกจากนี้ผู้วิจัยได้นิยามกฎการเปลี่ยนแปลงของแต่ละประเภทการเปลี่ยนแปลง เพื่อใช้ในการตามรอยผลกระทบจากการเปลี่ยนแปลงในแต่ละประเภทนั้น และผู้วิจัยได้เพิ่มแนวคิดเกี่ยวกับการจัดลำดับผลลัพธ์ตามความสำคัญของส่วนประกอบของแบบจำลองที่ได้รับผลกระทบ โดยการใช้ขั้นตอนวิธีแพรคทิเคิลเพจแรงค์ร่วมกับการให้ค่าน้ำหนักของแต่ละส่วนประกอบที่เป็นไปตามจุดประสงค์ของผู้ออกแบบ การวัดประสิทธิผลของการระบุผลกระทบของกรอบงานที่นำเสนอคือ ความถูกต้องในการระบุส่วนประกอบที่ได้รับผลกระทบ และความเหมาะสมในการจัดลำดับตามความสาคัญของส่วนประกอบที่ได้รับผลกระทบนั้น ผลที่ได้จากการทดลองของสองกรณีตัวอย่างพบว่า กรอบงานที่นำเสนอสามารถระบุผลกระทบและผลกระทบต่อเนื่องได้อย่างถูกต้องตามกฎการเปลี่ยนแปลงที่กำหนดไว้ และการประเมินประสิทธิผลการจัดลำดับผลกระทบพบว่า การให้ค่าน้ำหนักแก่ส่วนประกอบโดยผู้ใช้ร่วมกับการคำนวณแพรคทิเคิลเพจแรงค์มีประสิทธิผลการจัดลำดับที่ดีกว่าวิธีปกติ
DOI: 10.14457/cu.the.2013.1562
title: ตัวแปลภาษาสำหรับแผนภาพคอมโพเนนท ยูเอ็มแอล ไปยังภาษาแอคมี

description: วิทยานิพนธ์ฉบับนี้นำเสนอเครื่องมือที่เป็นอัตโนมัติ สำหรับการแปลงแผนภาพคอมโพเนนท์ยูเอ็มแอลแทนด้วยภาษาเอกซ์เอ็มไอไปยังภาษาแอคมี ซึ่งเป็นภาษาเชิงรูปนัยสำหรับอธิบายโครงสร้างสถาปัตยกรรม งานวิจัยนี้จึงนำเสนอคำนิยามกฎสำหรับการตรวจสอบคำศัพท์ของแผนภาพคอมโพเนนท์ยูเอ็มแอลด้วยเรกูลาร์เอกซ์เพรสชันและกฎสำหรับวิเคราะห์โครงสร้างของแผนภาพคอมโพเนนท์ยูเอ็มแอลด้วยเมทาดาต้าวากยสัมพันธ์อีบีเอ็นเอฟ ซึ่งประกอบด้วยแผนภาพคอมโพเนนท์ แผนภาพคอมโพเนนท์ย่อย คอมโพเนนท์ การเชื่อมต่อ พอร์ตและอินเตอร์เฟส นิยามกฎที่นำเสนอสำหรับตัวแปลภาษาสำหรับแผนภาพคอมโพเนนท์ยูเอ็มแอลไปยังภาษาแอคมีได้รับการพัฒนาด้วยเครื่องมือเฟล็กซ์และแย็กค์ ซึ่งตัวแปลภาษานี้ยังทำหน้าที่ตรวจสอบความเข้ากันได้ด้วยไวยากรณ์ไม่พึ่งบริบทเชิงรูปนัยของทั้งสองภาษา
DOI: 10.14457/cu.the.2013.1563
title: กรอบงานสนับสนุนการวิเคราะห์ช่องว่างตามลำดับความสำคัญของความต้องการซอฟต์แวร์เพื่อดีพลอยเมนต์

description: ซอฟต์แวร์ดีพลอยเมนต์เป็นกระบวนการที่สำคัญ ที่ทำให้ซอฟต์แวร์มีความพร้อมในการใช้งาน ซึ่งผู้ใช้งานจะต้องร่วมดำเนินการด้วย จึงทำให้เกิดรายการความต้องการจำนวนมากจากผู้ใช้งาน แต่กระบวนการนี้ไม่ได้เป็นกระบวนการในการพัฒนาฟังก์ชันหลักของซอฟต์แวร์ ผู้ผลิตส่วนใหญ่จึงให้ความสำคัญกับกระบวนการนี้น้อยกว่ากระบวนการอื่น อาจส่งผลอย่างมากที่ทำให้ซอฟต์แวร์ไม่มีความพร้อมสำหรับการใช้งานในสภาพแวดล้อมที่กำหนด ดังนั้นหากผู้พัฒนาซอฟต์แวร์สามารถทราบข้อมูลของช่องว่าง ระหว่างรายการความต้องการของซอฟต์แวร์ดีพลอยเมนต์ และแนวปฏิบัติที่ได้ดำเนินการอยู่ในปัจจุบัน น่าจะช่วยให้มีการวางแผนและดีพลอยเมนต์ซอฟต์แวร์ให้เป็นไปตามความต้องการของผู้ใช้งานได้ วิทยานิพนธ์นี้นำเสนอกรอบงานสนับสนุนการวิเคราะห์ช่องว่างระหว่างรายการความต้องการของซอฟต์แวร์ดีพลอยเมนต์ และแนวปฏิบัติที่ได้ดำเนินการอยู่ในปัจจุบัน จากการประยุกต์ใช้เทคนิคคิวเอฟดี (Quality Function Deployment: QFD) และการวิเคราะห์เชิงลำดับขั้น (Analytical Hierarchy Process: AHP) ผลลัพธ์ที่ได้จากการประยุกต์ใช้กรอบงานคือความต้องการซอฟต์แวร์ดีพลอยเมนต์ที่ได้เรียงลำดับตามความสำคัญ โดยกรอบงานที่นำเสนอประกอบด้วยองค์ประกอบพื้นฐานและแนวทางการปฏิบัติในการดำเนินการ โดยได้ระบุข้อมูลนำเข้า ข้อมูลนำออก และขั้นตอนการดำเนินการที่สอดคล้องกับมาตรฐานที่เกี่ยวข้อง ซึ่งประกอบด้วยห้าขั้นตอนที่เกี่ยวเนื่องกันคือ ขั้นตอนการจัดตั้งโครงการวิเคราะห์ช่องว่าง ขั้นตอนการกำหนดและจัดลำดับความสำคัญของรายการความต้องการซอฟต์แวร์ดีพลอยเมนต์ ขั้นตอนการจัดลำดับรายการกิจกรรมของกระบวนการซอฟต์แวร์ดีพลอยเมนต์อ้างอิง ขั้นตอนการวิเคราะห์ช่องว่าง และขั้นตอนการประเมินผลการวิเคราะห์ช่องว่าง นอกจากนี้งานวิจัยนี้ยังนำเสนอเครื่องมือสนับสนุนกรอบงานการวิเคราะห์ช่องว่างที่สนับสนุนทุกขั้นตอนของกรอบงาน จากสองกรณีศึกษาที่ประยุกต์ใช้กรอบงานการวิเคราะห์ช่องว่าง พบว่าจากรายการความต้องการซอฟต์แวร์ดีพลอยเมนต์ที่มี สามารถระบุได้ว่าองค์กรยังมีกิจกรรมหรือผลิตภัณฑ์งานใดที่ยังไม่ปรากฏ หรืออาจต้องปรับปรุงเพื่อลดช่องว่างจากรายการความต้องการเหล่านั้น กล่าวคือ กรอบงานการวิเคราะห์ช่องว่างตามลำดับความสำคัญของความต้องการซอฟต์แวร์ดีพลอยเมนต์นี้สามารถช่วยให้ผู้ผลิตทราบจุดแข็งและจุดอ่อนขององค์กรในการทำซอฟต์แวร์ดีพลอยเมนต์ให้ประสบความสำเร็จ
DOI: 10.14457/cu.the.2013.1564
title: เครื่องมือสนับสนุนการจัดเก็บและค้นคืนส่วนของเอกสารมาตรฐาน ความมั่นคงสารสนเทศโดยใช้แบบรูปความมั่นคง

description: การกำหนดนโยบายความมั่นคงสารสนเทศขององค์กรต่าง ๆ นั้นมีวัตถุประสงค์หลักเพื่อให้การดำเนินการทางอิเล็กทรอนิกส์ในองค์กรมีความมั่นคงและเชื่อถือได้ ปัญหาโดยทั่วไปที่มักประสบคือ การกำหนดนโยบายความมั่นคงสารสนเทศมักขึ้นอยู่กับประสบการณ์และความเชี่ยวชาญของผู้ที่เกี่ยวข้อง การประยุกต์ใช้มาตรฐานที่ได้รับการยอมรับและแนวปฏิบัติที่ดีด้านความมั่นคงสารสนเทศน่าจะช่วยทุเลาปัญหาดังกล่าวได้ อย่างไรก็ตามในแต่ละองค์กรหรือโครงการอาจมีการกำหนดนโยบายความมั่นคงที่มีความหลากหลายในสถานการณ์ที่แตกต่างกัน จึงเป็นผลให้ต้องมีการเลือกบริบทให้เหมาะสมในการประยุกต์ใช้มาตรฐานและแนวปฏิบัติที่ดี ปัจจุบันมาตรฐานไอเอสโอ/ไออีซี 27002 และหนังสือแบบรูปความมั่นคงเขียนโดย M. Schumarker และคณะ ซึ่งทั้งสองรายการได้ระบุแนวปฎิบัติที่ดีที่องค์กรต่างๆ สามารถนำไปประยุกต์ใช้ในหลายบริบทได้ งานวิจัยนี้นำเสนอเครื่องมือสนับสนุนการจัดเก็บและค้นคืนส่วนของเอกสารมาตรฐานความมั่นคง (ไอเอสโอ/ไออีซี 27002) โดยใช้หลักการจัดเก็บและค้นคืนสารสนเทศของแบบจำลองปริภูมิเวคเตอร์ เพื่อช่วยสนับสนุนการค้นคืนบริบทความมั่นคงจากส่วนของเอกสารมาตรฐานความมั่นคงสารสนเทศนั้น ได้ตรงตามความต้องการของผู้ใช้ จาก 3 วิธีการ คือ 1) คำสำคัญที่ปรากฏในโครงสร้างข้อมูลความมั่นคงสารสนเทศที่สร้างจากแบบรูปความมั่นคง 2) คำสำคัญทั่วไปและ 3) ความสัมพันธ์ระหว่างแบบรูปความมั่นคง โดยได้ทำการทดลองในกลุ่มผู้ใช้งานสองประเภทคือ ผู้เชี่ยวชาญด้านความมั่นคงและผู้ใช้งานทั่วไป ผลที่ได้จากการทดลองแสดงให้เห็นว่า การค้นคืนโดยใช้โครงสร้างข้อมูลความมั่นคงสารสนเทศ มีประสิทธิผลที่ดีกว่าการค้นคืนโดยใช้คำสำคัญในทั้งสองกลุ่มทดลอง และในตัววัดค่ามัชฌิมฮาร์โมนิกและค่าระลึก แต่มีประสิทธิผลลดลงในตัววัดความแม่นยำ โดยจากกลุ่มตัวอย่างผู้เชี่ยวชาญ การค้นคืนโดยใช้โครงสร้างข้อมูลความมั่นคงสารสนเทศ ให้ค่าระลึกเฉลี่ยและค่ามัชฌิมฮาร์โมนิกเพิ่มขึ้นเป็น 115.05% และ 49.14% ตามลำดับ แต่ให้ค่าความแม่นยำลดลง 6.33% และสำหรับผู้ใช้ทั่วไปการค้นคืนโดยใช้โครงสร้างข้อมูลความมั่นคงสารสนเทศ ให้ค่าระลึกเฉลี่ยและค่ามัชฌิมฮาร์โมนิกเพิ่มขึ้นเป็น 354.26% และ 180.62% ตามลำดับ แต่ให้ค่าความแม่นยำลดลง 9.27%
DOI: 10.14457/cu.the.2013.1565
title: ยูเอ็มแอลโปรไฟล์สำหรับแบบรูปการทนต่อความผิดพร่องสำหรับระบบอิงบริการ

description: ระบบอิงบริการประกอบด้วยหน่วยที่เรียกว่า เซอร์วิซ ซึ่งมีหน้าที่ให้บริการงานต่างๆผ่านอินเทอร์เน็ต โดยเป็นส่วนหนึ่งของการทำงานในระบบของผู้ใช้บริการ ระบบมีโอกาสเกิดความล้มเหลวเนื่องจากปัญหาที่เกิดขึ้นกับเซอร์วิซ เช่น ปัญหาที่เกี่ยวกับการติดต่อสื่อสาร หรือปัญหาที่เกิดจากความผิดพร่องในตัวเซอร์วิซเอง งานวิจัยนี้มุ่งเน้นไปที่การให้ความสำคัญกับมุมมองด้านการทนต่อความผิดพร่องในขั้นตอนการออกแบบระบบอิงบริการ และนำเสนอยูเอ็มแอลโปรไฟล์สำหรับแบบรูปการทนต่อความผิดพร่อง ซึ่งสามารถนำไปใช้ในการออกแบบระบบอิงบริการใดๆให้มีการทนต่อความผิดพร่อง ยูเอ็มแอลโปรไฟล์ในงานวิจัยนี้ครอบคลุมแบบรูปการทนต่อความผิดพร่องในระดับการออกแบบเชิงสถาปัตยกรรมและแบบรูปสำหรับการตรวจหาและกู้ระบบจากข้อผิดพลาด จากนั้นนำเสนอการประยุกต์ใช้งานยูเอ็มแอลโปรไฟล์เข้ากับการออกแบบกรณีศึกษา ได้แก่ แอพพลิเคชันการจัดการห่วงโซ่อุปทาน ซึ่งเป็นตัวอย่างแอพพลิเคชันสำหรับระบบอิงบริการซึ่งเสนอโดยองค์กรด้านการทำงานร่วมกันระหว่างเว็บเซอร์วิซ งานวิจัยนี้ได้ทำการตรวจสอบความถูกต้องสอดคล้องของการออกแบบยูเอ็มแอลโปรไฟล์ตามคำนิยาม อีกทั้งในการประเมินผลยังพบว่าการออกแบบระบบให้ทนต่อความผิดพร่องยังส่งผลในเชิงบวกต่อคุณลักษณะเชิงคุณภาพหลายลักษณะ ยกเว้นคุณสมบัติด้านความสามารถในการทำความเข้าใจ อันเป็นผลเนื่องมาจากระบบมีความซับซ้อนเพิ่มขึ้น แม้กระนั้นก็ตามการออกแบบได้ช่วยเพิ่มความสามารถในการทนต่อความผิดพร่องให้กับระบบกรณีศึกษาที่นำไปพัฒนาจริง
DOI: 10.14457/cu.the.2013.1566
title: การปรับปรุงการจัดการสารเคมีคงคลังในโรงงานผลิตผ้าใบไทร์คอร์ด

description: วัตถุดิบคงคลังเป็นสิ่งจำเป็นเพื่อการป้องกันความต้องการที่ไม่แน่นอนและเพื่อดำเนินผลิตที่ต่อเนื่องสม่ำเสมอ ประเด็นหลักในการจัดการวัตถุดิบคงคลังที่เหมาะสมคือ ช่วงเวลาสั่งซื้อและปริมาณการสั่งซื้อ งานวิจัยนี้ประยุกต์วิธีการหาขนาดการสั่งซื้อ หรือ lot sizing ในวัตถุดิบสารเคมีสำหรับผลิตผ้าใบไทร์คอร์ด วัตถุดิบสารเคมีที่ใช้มีทั้งหมด 12 ชนิด โดยปริมาณความต้องการสารเคมีแต่ละชนิดแปรผันกับชนิดสินค้าและลักษณะที่ลูกค้าต้องการ คณะผู้วิจัยได้วิเคราะห์ข้อมูลปริมาณสารเคมีที่ถูกเบิกเพื่อการผลิตย้อนหลังระหว่างเดือนมกราคม - เดือนธันวาคม 2553 และ เปรียบเทียบหลักการหาขนาดการสั่งซื้อที่นิยมใช้ในอุตสาหกรรมการผลิต 5 วิธีได้แก่ Lot-For-Lot, Period Order Quantity, Least Unit Cost, Part Period Balancing และ Silver-Meal Method หรือ Least Period Cost กับวิธีการหาขนาดการสั่งซื้อที่เหมาะสมที่สุด หรือ Wagner-Whitin Algorithm ผลการเปรียบเทียบพบว่าผลการเลือกใช้หลักการที่นิยมใช้ในอุตสาหกรรมการผลิตให้ค่าใช้จ่ายในการจัดการวัตถุดิบคงคลังรวมต่างจากวิธีการที่เหมาะสมที่สุดไม่เกิน 8% โดยวิธีการ Silver-Meal Method เหมาะสมกับวัตถุดิบสารเคมีส่วนใหญ่เนื่องจากสารเคมีส่วนใหญมีปริมาณความต้องการอย่างสม่ำเสมอทุกสัปดาห์ ในขณะที่วิธีการ Least Unit Cost เหมาะสมกับวัตถุดิบที่มีลักษณะความต้องการที่ไม่สม่ำเสมอ เนื่องจากการประยุกต์ใช้วิธีการหาขนาดการสั่งซื้อข้างต้นมีข้อจำกัดด้านปริมาณจำนวนเท่าของการสั่งซื้อหรือ Multiple Order Quanity และความแปรปรวนในช่วงเวลานำของการสั่งซื้อ หรือ lead-time variability ดังนั้นคณะผู้วิจัยจึงได้ปรับปรุงวิธีการสั่งซื้อที่นิยมทั้ง 5 แบบ พร้อมทั้งกำหนดปริมาณสินค้าคงคลังสำรอง หรือ Safety Stock เพื่อรองรับข้อจำกัดด้านขนาดบรรจุภัณฑ์ และความต้องการที่แปรปรวนระหว่างการขนส่ง จากนั้นจึงนำการหาขนาดการสั่งซื้อที่ปรับปรุงแล้วไปเปรียบเทียบกับปริมาณวัตถุดิบคงคลังเคมีในโรงงานในช่วงเดือน มกราคม – มิถุนายน 2556 พบว่าค่าใช้จ่ายในการจัดการวัตถุดิบคงคลังรวมที่ได้น้อยกว่าค่าใช้จ่ายในการจัดการวัตถุดิบคงคลังรวมที่เกิดขึ้นจากการปฎิบัติงานจริง 41.3%
DOI: 10.14457/cu.the.2013.1567
title: การวิเคราะห์เมทิลเลชั่นไมโครแอเรย์เพื่อการตรวจแยกชนิดของเนื้อเยื่อ

description: ดีเอ็นเอเมทิลเลชั่น (DNA methylation) เป็นหลักการหนึ่งที่ได้รับการพัฒนาขึ้น เพื่อตรวจแยกชนิดของเนื้อเยื่อ ดังนั้นวัตถุประสงค์ของงานวิจัยนี้ คือการรวบรวมข้อมูลทางชีวสารสนเทศ เพื่อวิเคราะห์และค้นหาดีเอ็นเอเมทิลเลชั่นที่มีความจำเพาะในเนื้อเยื่อหรืออวัยวะชนิดต่างๆ ทางงานวิจัยได้คัดเลือกข้อมูลดีเอ็นเอเมทิลเลชั่น ที่ตรวจวัดได้จากเมทิลเลชั่นไมโครแอเรย์ (Methylation microarray) Illumina® HumanMethylation27 BeadChip Kit ของบริษัทอิลูมิน่า (Illumina) ที่ประกอบไปด้วยอวัยวะพื้นฐาน 18 ชนิด ครอบคลุมซีพีจี 27,578 ตำแหน่ง ทั่วทั้งจีโนมของมนุษย์ ข้อมูลดังกล่าวนี้จะถูกวิเคราะห์ด้วยโปรแกรม CU-DREAM เพื่อหาค่าเมทิลเลชั่นเฉลี่ย จากนั้นจะถูกจัดกลุ่มลงในโปรแกรม Microsoft Excel และถูกนำมาสร้างกราฟของซีพีจีแต่ละตำแหน่งด้วยโปรแกรมอาร์ เพื่อค้นหาซีพีจีที่มีความจำเพาะในแต่ละอวัยวะ รวมถึงเพื่อนำมาออกแบบในการตรวจวัดด้วยเทคนิคเอ็มเอสพีซีอาร์ ในงานวิจัยนี้ได้คัดเลือกซีพีจีที่ตำแหน่ง cg12620499 ของยีน DSU มาเพื่อในการตรวจยืนยันเนื้อเยื่อตับ ซึ่งผลการทดลองแสดงให้เห็นถึงค่าเมทิลเลชั่นของตับที่สูงกว่าอวัยวะอื่นๆอย่างชัดเจน นอกจากนี้ผลการทดลองในตัวอย่างดีเอ็นเอจากซีรัม พบว่าค่าเมทิลเลชั่นของกลุ่มคนปกติมีความแตกต่างจาก กลุ่มผู้ป่วยโรคมะเร็งตับและโรคตับแข็งอย่างมีนัยสำคัญ (p=0.0002 และ p=0.0047 ตามลำดับ) ทางงานวิจัยคาดหวังว่าฐานข้อมูลนี้จะสามารถใช้ประโยชน์ได้ ทั้งทางนิติเวชวิทยา และงานทางห้องปฏิบัติการอื่นๆ
DOI: 10.14455/nrct.res.2015.303
title: วรรณกรรมภาคใต้ยุคการพิมพ์ พ.ศ. ๒๔๗๐ ๒๕๒๐: ความหลากหลาย คุณค่าและ ภูมิปัญญา (The Southern Literature in the age of printing A.D. 1927 - 1977 : diversity, values and wisdom)
DOI: 10.14455/nrct.res.2017.394
title: การมีส่วนร่วมของประชาชนในการจัดการทรัพยากรประมงในลุ่มน้ำทะเลสาบสงขลา (Public Participation in Fisheries Management in Thale Sap Songkhla Basin)
DOI: 10.14455/nrct.res.2017.395
title: ความหนาแน่นของปลาที่เหมาะสมต่อปริมาณธาตุอาหารในน้ำทิ้งเพื่อการเจริญเติบโตและผลผลิตของข้าวไรซ์เบอรี่ (Appropriate fish density per fish wastewater nutrients for growth and yield of Riceberry)
DOI: 10.14455/nrct.res.2017.396
title: การประเมินแหล่งลมระดับจุลภาคด้วยแบบจำลองการไหลเชิงเส้นและพลศาสตร์ของไหลเชิงคำนวณ (Microscale Wind Resource Assessment using Linearized and Computational Fluid Dynamics Models)
DOI: 10.14455/nrct.res.2017.397
title: สุนทรียภาพจากจิตรกรรมฝาผนังพระอุโบสถ รอบลุ่มทะเลสาบสงขลา (Arts and appreciation from Mural painting of Chapel Around Songkhla Lake)
DOI: 10.14455/nrct.res.2017.398
title: ผลกระทบทางด้านสิ่งแวดล้อมของฟาร์มกังหันลมในประเทศไทย (Environmental Impact Assessment of Wind Farm in Thailand)
DOI: 10.14455/nrct.res.2018.142
title: การศึกษาสมบัติทางไฟฟ้าที่ระดับนาโนของสารกลุ่มเพียโซอิเล็กทริกเฟอร์โรอิเล็กทริกและกำแพงเฟอร์โรอิเล็กทริกโดเมน ด้วยกล้องจุลทรรศน์แบบส่องกราด (Comprehensive nanoscale electronic characterization of piezoelectric, ferroelectrics and ferroelectrics domain walls with scanning probe microscopy)
DOI: 10.14455/nrct.res.2018.143
title: การส่งสัญญาณแบบกระจายโดยไม่ใช้การป้อนกลับ (Non-Feedback Distributed Transmission)
DOI: 10.14455/nrct.res.2018.144
title: เซลล์แสงอาทิตย์ชนิดผลึกซิลิคอนด้วยเทคโนโลยีใหม่ Selective Emitter ที่ใช้วิธี Screen Printing (Silicon crystalline Solar cells by Selective Emitter Technology through Screen Printing)
DOI: 10.14455/nrct.res.2018.145
title: การศึกษารูปแบบการจัดการทรัพยากรธรรมชาติในป่าชุมชน : กรณีศึกษาบ้านบุ่งกุ่ม ต. นาหอ อ.ด่านซ้าย จ.เลย (The Study of the Natural Resources Management Model in the Community Forest : A Case Study of Ban Bungkum, Naho Sub-district, Dansai District, Loei Province)
DOI: 10.14457/cu.the.2013.1568
title: ผลของการเสริมน้ำมันตะไคร้แกงในอาหารไก่ต่อสมรรถนะการเจริญเติบโต การทำงานของเอนไซม์ช่วยย่อยและสุขภาพของทางเดินอาหาร

description: การศึกษานี้มีวัตถุประสงค์เพื่อศึกษาผลของการใช้น้ำมันตะไคร้แกงเป็นวัตถุเติมในอาหารไก่ แบ่งการศึกษาออกเป็น 2 การทดลอง การทดลองที่ 1 เป็นการศึกษาเบื้องต้นที่ทดลองในไก่ไข่เพศเมีย พันธุ์ Babcock B-380 จำนวน 52 ตัว แบ่งออกเป็น 4 กลุ่มการทดลอง กลุ่มที่ 1 คือกลุ่มควบคุม ได้รับอาหารพื้นฐาน กลุ่มที่ 2, 3 และ 4 ได้รับอาหารที่มีการเสริมน้ำมันตะไคร้แกงขนาด 100, 200 และ 400 มก./กก. ตามลำดับ ผลการศึกษาพบว่าไก่กลุ่มที่ได้รับอาหารเสริมน้ำมันตะไคร้แกงขนาด 400 มก./กก. มีจำนวนเชื้อแบคทีเรียที่ใช้ออกซิเจนในลำไส้เล็กต่ำกว่ากลุ่มควบคุมอย่างมีนัยสำคัญทางสถิติ (p&lt;0.05) นอกจากนี้พบว่าไก่กลุ่มที่ได้รับน้ำมันตะไคร้แกงขนาด 100 มก./กก. อาหาร มีระดับแอนติบอดีที่ตอบสนองต่อวัคซีนป้องกันโรคนิวคาสเซิลที่อายุ 56 วัน สูงกว่ากลุ่มควบคุมอย่างมีนัยสำคัญทางสถิติ (p&lt;0.05) ขณะที่น้ำหนักตัวไก่ ปฏิกิริยาต้านออกซิเดชั่นของไขมัน และลักษณะจุลกายวิภาคของผนังลำไส้เล็ก ไม่มีความแตกต่างอย่างมีนัยสำคัญทางสถิติ ในแต่ละกลุ่มการทดลอง การทดลองที่ 2 ศึกษาในไก่เนื้อเพศเมียพันธุ์ Cobb 500 จำนวน 144 ตัว แบ่งออกเป็น 4 กลุ่มการทดลองและได้รับอาหารที่มีการเสริมน้ำมันตะไคร้แกงในระดับเดียวกับการทดลองที่ 1 ผลการศึกษาพบว่า การเสริมน้ำมันตะไคร้แกงในอาหารมีผลเพิ่มสมรรถนะการเจริญเติบโตในไก่เนื้อ โดยไก่ที่ได้รับการเสริมน้ำมันตะไคร้แกงในอาหารทั้งสามขนาดมีน้ำหนักตัวที่อายุ 42 วัน มากกว่ากลุ่มควบคุมอย่างมีนัยสำคัญทางสถิติ (p&lt;0.05) โดยที่ไก่กลุ่มที่ได้รับการเสริมน้ำมันตะไคร้แกงในขนาด 400 มก./กก. อาหาร มีปริมาณการกินอาหารสะสม ต่ำกว่ากลุ่มควบคุมอย่างมีนัยสำคัญทางสถิติ (p&lt;0.05) และอัตราแลกเนื้อของไก่กลุ่มที่ได้รับการเสริมน้ำมันตะไคร้แกงในขนาด 200 และ 400 มก./กก. น้อยกว่ากลุ่มควบคุมอย่างมีนัยสำคัญทางสถิติ (p&lt;0.05) ไก่ที่ได้รับอาหารที่เสริมน้ำมันตะไคร้แกงทั้งสามขนาด มีปริมาณ MDA ซึ่งเป็นผลจากปฏิกิริยาออกซิเดชั่นของไขมันในซีรั่มโดยเฉลี่ย ต่ำกว่ากลุ่มควบคุมอย่างมีนัยสำคัญทางสถิติ (p&lt;0.05) กลุ่มที่ได้รับน้ำมันตะไคร้แกงเสริมในอาหารทั้งสามขนาดมีสมรรถนะของ -amylase มากกว่ากลุ่มควบคุมอย่างมีนัยสำคัญทางสถิติ (p&lt;0.05) กลุ่มที่ได้รับการเสริมน้ำมันตะไคร้แกงในขนาดสูง มีจำนวนเชื้อ E. coli ลดลง และอัตราส่วนของจำนวนเชื้อ Lactobacilli ต่อ E. coli สูงกว่ากลุ่มควบคุมอย่างมีนัยสำคัญทางสถิติ (p&lt;0.05) โดยสรุปแล้ว น้ำมันตะไคร้แกงสามารถต้านเชื้อแบคทีเรียในทางเดินอาหาร และมีผลกระตุ้นการตอบสนองทางภูมิคุ้มกันในไก่ไข่ และมีผลในการเพิ่มสมรรถนะการเจริญเติบโต ต้านปฏิกิริยาออกซิเดชั่นของไขมันในเลือด เพิ่มการทำงานของเอนไซม์ช่วยย่อยจากตับอ่อน และปรับสมดุลของเชื้อจุลชีพในทางเดินอาหารในไก่เนื้อ แสดงให้เห็นว่าน้ำมันตะไคร้แกงมีผลที่ดีในการเพิ่มสมรรถนะของไก่ไข่และไก่เนื้อ จึงมีศักยภาพที่จะนำไปใช้เป็นวัตถุเติมในอาหารไก่
DOI: 10.14457/cu.the.2013.1569
title: มาตรการทางกฎหมายเกี่ยวกับการประกอบการโฮมสเตย์

description: การประกอบกิจการโฮมสเตย์ที่มีลักษณะตามกฎกระทรวงกำหนดประเภทและหลักเกณฑ์การประกอบธุรกิจโรงแรม พ.ศ. 2551 ไม่เป็นโรงแรมตามพระราชบัญญัติโรงแรม พ.ศ. 2547 จึงไม่นำบทบัญญัติที่เกี่ยวข้องกับการประกอบธุรกิจโรงแรมมาบังคับใช้กับการประกอบกิจการโฮมสเตย์ โดยปัจจุบันยังไม่มีมาตรการทางกฎหมายโดยเฉพาะในการคุ้มครองผู้เข้าพัก ตลอดจนการกำกับดูแลการประกอบกิจการโฮมสเตย์จากการศึกษาพบว่าการประกอบกิจการโฮมสเตย์มีเอกลักษณ์พิเศษแตกต่างจากการประกอบธุรกิจสถานที่พักอื่น กล่าวคือ นอกจากผู้เข้าพักจะเข้าพักในบ้านหรือบริเวณบ้านของเจ้าของบ้านแล้ว ผู้เข้าพักยังได้เรียนรู้วิถีชีวิต วัฒนธรรมประเพณีท้องถิ่นจากการเข้าพักในโฮมสเตย์ด้วย และการประกอบกิจการโฮมสเตย์เป็นเพียงการประกอบกิจการเพื่อหารายได้เสริมของชาวบ้านเท่านั้น การกำหนดความรับผิดของผู้ประกอบการเพื่อคุ้มครองผู้เข้าพักโดยเฉพาะ จะสร้างภาระแก่ผู้ประกอบการและไม่สอดคล้องกับลักษณะการประกอบกิจการ ในกรณีที่เกิดความเสียหายต่อชีวิต ร่างกายอนามัยหรือทรัพย์สินของผู้เข้าพัก บทบัญญัติเรื่องละเมิดอันเป็นบทบัญญัติทั่วไปในประมวลกฎหมายแพ่งและพาณิชย์สามารถนำมาปรับใช้เพื่อเยียวยาความเสียหายที่เกิดขึ้นได้ อย่างไรก็ตามหากเป็นความเสียหายต่อชีวิต ร่างกายอนามัย ซึ่งเป็นความเสียหายที่ผู้เข้าพักจำต้องได้รับการเยียวยาอย่างทันท่วงที เห็นควรนำมาตรการประกันภัยเข้ามาคุ้มครองผู้เข้าพักในเบื้องต้น โดยกำหนดให้ผู้ประกอบการมีหน้าที่ในการจัดหาประกันภัยความรับผิด และเพื่อเป็นการลดภาระแก่ผู้ประกอบการในการจัดหาประกันภัย ให้องค์กรปกครองส่วนท้องถิ่นเข้ามาอำนวยความสะดวกในการติดต่อประสานงานระหว่างผู้ประกอบการและบริษัทประกันภัย ในส่วนการกำกับดูแลการประกอบกิจการ ไม่ปรากฏกฎหมายใดที่เกี่ยวข้องโดยตรง ทำให้กิจการโฮมสเตย์ขาดการจัดการอย่างเป็นระบบ สถานที่พักและการบริการไม่ได้รับมาตรฐาน ก่อให้เกิดความเสียหายแก่ผู้เข้าพัก ด้วยเหตุนี้จึงควรมีมาตรการทางกฎหมายในการกำกับดูแลการประกอบกิจการโฮมสเตย์ซึ่งกำหนดร่วมกันระหว่างกระทรวงมหาดไทยและกระทรวงการท่องเที่ยวและกีฬา เพื่อบังคับให้เป็นไปในทิศทางเดียวกัน โดยให้องค์กรปกครองส่วนท้องถิ่นออกข้อบัญญัติท้องถิ่นเพื่อกำหนดรายละเอียดให้สอดคล้องและเหมาะสมกับลักษณะการประกอบกิจการโฮมสเตย์ในแต่ละพื้นที่ อันเป็นการคุ้มครองผู้เข้าพักและส่งเสริมการประกอบกิจการโฮมสเตย์อย่างยั่งยืน
DOI: 10.14457/cu.the.2013.1570
title: การลดข้อบกพร่องประเภทรอยรั่วของฮาร์ดดิสก์ไดร์ฟ

description: งานวิจัยฉบับนี้มีจุดประสงค์เพื่อลดของเสียในกระบวนการผลิตฮาร์ดดิสก์ อันเนื่องมาจากการรั่วของฮาร์ดดิสก์ โดยปรับปรุงค่าเฉลี่ยของอัตราการรั่วไหลของอากาศของฮาร์ดดิสก์ โดยประยุกต์ใช้แนวคิดแบบ ซิกซ์ ซิกมา ซึ่งประกอบด้วย 5 ขั้นตอน คือ การนิยามปัญหา การวัดเพื่อกำหนดสาเหตุของปัญหา การวิเคราะห์สาเหตุของปัญหา การปรับปรุงกระบวนการ และการติดตามควบคุม ที่ระดับความเชื่อมั่น 95% พบว่า วิธีการขันสกรู Top cover และความเข้มแสงสว่างในพื้นที่ปฏิบัติงานเป็นปัจจัยที่มีผลอย่างมีนัยสำคัญต่ออัตราการรั่วไหลของอากาศ ที่ค่า P-value น้อยกว่า 0.05 ดังนั้นงานวิจัยนี้จึงเลือกใช้วิธีการออกแบบการทดลองแบบพหุปัจจัยสำหรับปัจจัยจำนวน 2 ปัจจัย โดยที่ระดับของแต่ละปัจจัยเท่ากับ 3 ระดับ จากการวิเคราะห์ผลทางสถิติพบว่า อิทธิพลของปัจจัยร่วมไม่มีผลอย่างมีนัยสำคัญต่ออัตราการรั่วไหลของอากาศ ในขณะที่อิทธิพลของปัจจัยหลักมีผลต่ออัตราการรั่วไหลของอากาศอย่างมีนัยสำคัญที่ระดับความเชื่อมั่น 95% โดยวิธีการขันสกรูด้วยเครื่องจักรและความเข้มแสงที่ระดับ 600 ลักซ์ มีผลให้อัตราการรั่วไหลของอากาศต่ำสุด ผลจากการปรับระดับของปัจจัยที่เหมาะสมดังกล่าวแล้ว พบว่าค่าเฉลี่ยของอัตราการรั่วไหลของอากาศของฮาร์ดดิสก์ลดลงจาก 0.364 มิลลิเมตรน้ำ เป็น 0.190 มิลลิเมตรน้ำ สำหรับวิธีการขันสกรู Top cover ด้วยเครื่องจักร แทนการใช้ Fixture แบบเก่าที่ระดับความเข้มแสง 600 ลักซ์ และส่งผลให้อัตราส่วนของเสียประเภทรอยรั่วลดลงจาก 0.42% เป็น 0.11% คิดเป็น 73.81%
DOI: 10.14457/cu.the.2013.1571
title: การพัฒนาวิธีการสุ่มตรวจสอบสำหรับข้อมูลลักษณะสำหรับโรงงานผลิตแผงวงจรอิเล็กทรอนิกส์

description: งานวิจัยนี้ศึกษาการตรวจสอบในกระบวนการผลิตแผงวงจรอิเล็กทรอนิกส์พบว่ามีของเสียหลุดจากการตรวจสอบและถูกส่งไปให้กับลูกค้าจำนวนมาก ของเสียที่พบมากกว่า 80 เปอร์เซ็นต์สามารถมองเห็นและตรวจพบได้ด้วยการตรวจสอบด้วยสายตา จากการวิเคราะห์ระบบการวัดเดิมแสดงให้เห็นว่าพนักงานตรวจสอบมีปัญหาในเรื่องประสิทธิผลด้านไบอัสและประสิทธิผลด้านรีพีททะบิลิตี้มีค่าเท่ากับ 43 เปอร์เซ็นต์ และ 47 เปอร์เซ็นต์ ตามลำดับ ดังนั้นได้ปรับปรุงกระบวนการตรวจสอบและประเมินผลพนักงานอีกครั้ง ผลของทั้งสองดัชนีเพิ่มขึ้นเป็น 97 เปอร์เซ็นต์ นอกจากนี้ยังได้วัดผลความมีประสิทธิผลของระบบการวัดและสัมประสิทธิ์ Kappa ผลการวิเคราะห์สามารถยอมรับการตรวจสอบของพนักงานทุกคนได้ หลังจากปรับปรุงวิธีการตรวจสอบและการตรวจสอบของพนักงานทุกคนได้มาตรฐานแล้ว แผนการสุ่มตัวอย่างจึงถูกนำมาใช้ในช่วงท้ายของกระบวนการผลิตก่อนส่งสินค้าให้ลูกค้า แผนการสุ่มตัวอย่างที่ใช้อยู่ในปัจจุบันใช้มาตรฐาน ANSI/ASQC Z1.4 แผนการสุ่มตัวอย่างนี้ให้คุณภาพลอตงานหลังการตรวจสอบสูงสุด (AOQL) เท่ากับ 0.0147 เปอร์เซ็นต์ โรงงานกรณีศึกษาต้องการให้ลอตงานที่ส่งออกไปมีระดับคุณภาพอยู่ที่ 0.005 เปอร์เซ็นต์ จึงนำมาใช้ออกแบบแผนการสุ่มตัวอย่างที่นำเสนอมีค่า AOQL เท่ากับ 0.005 เปอร์เซ็นต์ การเปรียบเทียบการทำงานของแผนการสุ่มตัวอย่างโดยการใช้เส้นโค้ง OC และการวิเคราะห์ค่าใช้จ่ายในการตรวจสอบ ผลการเปรียบเทียบพบว่าแผนการสุ่มตัวอย่างที่นำเสนอให้เส้นโค้ง OC ที่มีความสามารถแยกลอตงานดีออกจากลอตงานเสียได้ดีกว่าแผนการสุ่มตัวอย่างที่ใช้อยู่ในปัจจุบัน ค่าใช้จ่ายในการตรวจสอบลดลงกว่า 50 เปอร์เซ็นต์จากค่าใช้จ่ายในการตรวจสอบของแผนการสุ่มตัวอย่างที่ใช้อยู่ในปัจจุบันคิดเป็นเงินเท่ากับ 26,570.4 บาท และแผนการสุ่มตัวอย่างที่นำเสนอคิดเป็นเงินเท่ากับ 17,789.4 บาท
DOI: 10.14457/cu.the.2013.1572
title: ตัวแปลงแผนภาพกิจกรรมสำหรับรูปแบบมาตรฐาน เอ็กซ์เอ็มไอ

description: แผนภาพกิจกรรมยูเอ็มแอลถูกนำมาใช้อย่างแพร่หลายเพื่ออธิบายกระบวนการทำงานด้วยสัญ กรณ์ ซึ่งใช้แทนกิจกรรมและแสดงความสัมพันธ์ระหว่างกิจกรรมให้สามารถทำความเข้าใจได้ ง่าย ปัจจุบัน มีเครื่องมือสำหรับช่วยการสร้างแผนภาพกิจกรรมอยู่มากมาย อย่างไรก็ตาม รูปแบบของไฟล์เอ็กซ์เอ็มไอที่ได้จากเครื่องมือยูเอ็มแอลที่ต่างกันนั้น จะมีคุณลักษณะที่ แตกต่างกันขึน้ อยู่กับเครื่องมือที่เลือกใช้ ส่งผลให้เกิดข้อจำกัดในการแลกเปลี่ยนข้อมูลระหว่าง แอปพลิเคชันดังนัน้ งานวิจัยนีจึ้งได้นำเสนอแนวทางและพัฒนาตัวแปลงรูปแบบเอ็กซ์เอ็มไอ ของแผนภาพกิจกรรมที่แตกต่างกันให้อยู่ในรูปแบบเดียวกันที่กำหนดโดยนิยามเค้าร่างเอ็กซ์ เอ็มแอลหรือเอ็กซ์เอสดี ซึ่งเฉพาะเจาะจงสำหรับแอปพลิเคชันหนึ่งๆ ตัวแปลงรูปแบบเอ็กซ์เอ็ม ไอสำหรับแผนภาพกิจกรรมยูเอ็มแอลที่พัฒนาขึน้ ในงานวิจัยนี้สามารถใช้แปลงไฟล์เอ็กซ์เอ็ม ไอของแผนภาพกิจกรรมที่สร้างขึน้ จากเครื่องมือที่ต่างกัน 5 ชนิด ให้เป็นรูปแบบเอ็กซ์เอ็มไอ เดียวกัน เพื่อนำเข้าระบบตรวจสอบความถูกต้องของแผนภาพกิจกรรมตามมาตรฐานที่กำหนด โดยโอเอ็มจี แนวทางที่นำเสนอสามารถประยุกต์ใช้กับแอปพลิเคชันอื่นๆให้สามารถรองรับการ นำเข้าข้อมูลในรูปแบบเอ็กซ์เอ็มไอที่แตกต่างกันได้
DOI: 10.14457/cu.the.2013.1573
title: การพัฒนาระบบจัดสรรทรัพยากรมนุษย์โดยใช้ฐานกฎฟัซซีในการวิเคราะห์ความเหมาะสมของการมอบหมายงาน

description: วิทยานิพนธ์นี้นำเสนอระเบียบวิธีและพัฒนาเครื่องมือสำหรับการจัดสรรทรัพยากรมนุษย์โดยใช้ฐานกฎฟัซซีในการวิเคราะห์ความเหมาะสมของการมอบหมายงาน เพื่อสนับสนุนกระบวนการทำงานในการวางแผนการมอบหมายงานของผู้จัดการโครงการ ในการจัดตั้งทีมงานที่ดีที่สุดในโครงการซอฟต์แวร์ ให้มีความเป็นไปได้ว่าจะสามารถปฏิบัติงานได้อย่างมีประสิทธิภาพ จากการใช้เครื่องมือที่งานวิจัยนี้พัฒนาขึ้น ผู้วิจัยนำวิธีการจัดสรรทรัพยากรมนุษย์ ซึ่งเป็นขั้นตอนวิธีการจับคู่กันระหว่างสมาชิกในโครงการกับงานในโครงการซอฟต์แวร์ ซึ่งให้ความสนใจในการวิเคราะห์ปัจจัยในการมอบหมายงานทั้งหมดด้วยกัน 4 ปัจจัย คือ ความเป็นไปได้ในการปฏิบัติงานด้านเวลา ความชำนาญที่เหมาะสมกับงาน ความพึงพอใจในงานเพื่อสร้างแรงจูงใจ และความมีศักยภาพในการปฏิบัติงานบนพื้นฐานของฐานกฎฟัซซี โดยข้อมูลเชิงคุณภาพของแต่ละปัจจัยจะถูกวิเคราะห์ออกมาเป็นข้อมูลเชิงปริมาณด้วยระเบียบวิธีที่เหมาะสมตามบริบทของแต่ละปัจจัย ซึ่งข้อมูลส่งออกที่ได้จากระเบียบวิธีในงานวิจัย สามารถใช้แทนค่าประสิทธิภาพของการทำงานของสมาชิก เพื่อคัดเลือกสมาชิกเข้าโครงการใด ๆ ในส่วนท้ายของการวิจัย ผู้วิจัยพัฒนาเครื่องมือสำหรับการจัดสรรทรัพยากรมนุษย์โดยใช้ฐานกฎฟัซซีในการวิเคราะห์ความเหมาะสมของการมอบหมายงาน โดยยึดหลักการในการทำงานจากระเบียบวิธีการที่วิเคราะห์ในงานวิจัย เพื่อให้ผู้จัดการโครงการสามารถใช้ระเบียบวิธีการวิเคราะห์ค่าปัจจัยต่าง ๆ ผ่านส่วนต่อประสานของเครื่องมือ